# Službeni list C 265I/2020

| | ISSN 1977-1088 |
| --- | --- |
| Službeni list
  Europske unije | C 265I |
| | |
| Hrvatsko izdanje | Informacije i objave | Godište 63.13. kolovoza 2020. |

ISSN 1977-1088

Službeni list

Europske unije

C 265I

Hrvatsko izdanje

Informacije i objave

Godište 63.13. kolovoza 2020.

---

| Sadržaj | Stranica |
| --- | --- |
| | IV.   Obavijesti |
| | OBAVIJESTI INSTITUCIJA, TIJELA, UREDA I AGENCIJA EUROPSKE UNIJE |
| | Vijeće Europske unije |
| 2020/C 265 I/01 | Obavijest namijenjena osobi na koju se primjenjuju mjere ograničavanja predviđene u Odluci Vijeća 2013/798/ZSVP, kako se provodi Provedbenom odlukom Vijeća (ZVSP) 2020/1195, i Uredbi Vijeća (EU) br. 224/2014, kako se provodi Provedbenom uredbom Vijeća (EU) 2020/1194 o mjerama ograničavanja s obzirom na stanje u Srednjoafričkoj Republici | 1 |
| 2020/C 265 I/02 | Obavijest namijenjena ispitanicima na koje se primjenjuju mjere ograničavanja iz Odluke Vijeća 2013/798/ZVSP i Uredbe Vijeća (EU) br. 224/2014 o mjerama ograničavanja s obzirom na stanje u Srednjoafričkoj Republici | 3 |

Sadržaj

Stranica

IV.   Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Vijeće Europske unije

2020/C 265 I/01

Obavijest namijenjena osobi na koju se primjenjuju mjere ograničavanja predviđene u Odluci Vijeća 2013/798/ZSVP, kako se provodi Provedbenom odlukom Vijeća (ZVSP) 2020/1195, i Uredbi Vijeća (EU) br. 224/2014, kako se provodi Provedbenom uredbom Vijeća (EU) 2020/1194 o mjerama ograničavanja s obzirom na stanje u Srednjoafričkoj Republici

1

2020/C 265 I/02

Obavijest namijenjena ispitanicima na koje se primjenjuju mjere ograničavanja iz Odluke Vijeća 2013/798/ZVSP i Uredbe Vijeća (EU) br. 224/2014 o mjerama ograničavanja s obzirom na stanje u Srednjoafričkoj Republici

3

---

| HR | |
| --- | --- |

HR

---

IV. Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Vijeće Europske unije

| 13.8.2020 | HR | Službeni list Europske unije | CI 265/1 |
| --- | --- | --- | --- |

13.8.2020

HR

Službeni list Europske unije

CI 265/1

---

Obavijest namijenjena osobi na koju se primjenjuju mjere ograničavanja predviđene u Odluci Vijeća 2013/798/ZSVP, kako se provodi Provedbenom odlukom Vijeća (ZVSP) 2020/1195, i Uredbi Vijeća (EU) br. 224/2014, kako se provodi Provedbenom uredbom Vijeća (EU) 2020/1194 o mjerama ograničavanja s obzirom na stanje u Srednjoafričkoj Republici

(2020/C 265 I/01)

Osoba navedena u Prilogu Odluci Vijeća 2013/798/ZSVP (1), kako se provodi Provedbenom odlukom Vijeća (ZVSP) 2020/1195 (2), i Prilogu I. Uredbi Vijeća (EU) br. 224/2014 (3), kako se provodi Provedbenom uredbom Vijeća (EU) 2020/1194 (4), o mjerama ograničavanja s obzirom na stanje u Srednjoafričkoj Republici, obavješćuje se o sljedećim informacijama.

Odbor za sankcije, osnovan na temelju Rezolucije Vijeća sigurnosti Ujedinjenih naroda 2127 (2013), 5. kolovoza 2020. dodao je jednu osobu na popis osoba i subjekata na koje se primjenjuju mjere ograničavanja u skladu sa stavkom 20. i stavkom 21. točkom (a) Rezolucije 2399 (2018).

Dotična osoba može u bilo kojem trenutku uputiti zahtjev Odboru UN-a, osnovanom na temelju Rezolucije 2127 (2013), zajedno s popratnom dokumentacijom, da se ponovno razmotri odluku o njezinu uvrštenju na popis UN-a. Svi takvi zahtjevi šalju se na sljedeću adresu:

| Kontaktna točka za uklanjanje s popisa |
| --- |
| Podružnica pomoćnih tijela Vijeća sigurnosti |
| Ured DC2 2034 |
| Ujedinjeni narodi |
| New York, N.Y. 10017 |
| SJEDINJENE AMERIČKE DRŽAVE |

Kontaktna točka za uklanjanje s popisa

Podružnica pomoćnih tijela Vijeća sigurnosti

Ured DC2 2034

Ujedinjeni narodi

New York, N.Y. 10017

SJEDINJENE AMERIČKE DRŽAVE

Tel. +1 9173679448

Faks +1 2129631300

E-pošta: delisting@un.org

Za dodatne informacije vidjeti: https://www.un.org/securitycouncil/sanctions/delisting/delisting-requests

Slijedom odluke UN-a Vijeće Europske unije odlučilo je da bi osobu koju je utvrdio UN trebalo uvrstiti na popis osoba i subjekata koji podliježu mjerama ograničavanja predviđenima u Odluci 2013/798/ZVSP i Uredbi (EU) br. 224/2014. Temelj za uvrštenje dotične osobe na popis nalazi se u odgovarajućim stavkama u Prilogu Odluci i Prilogu I. Uredbi.

Dotična osoba upućuje se na mogućnost podnošenja zahtjeva nadležnim tijelima odgovarajuće države članice ili država članica, kako je navedeno na internetskim stranicama u Prilogu II. Uredbi (EU) br. 224/2014, radi pribavljanja odobrenja za upotrebu zamrznutih sredstava za osnovne potrebe ili posebna plaćanja (usp. članak 7. Uredbe).

Dotična osoba Vijeću može podnijeti zahtjev za ponovno razmatranje odluke o njezinu uvrštenju na navedene popise zajedno s popratnom dokumentacijom na sljedeću adresu:

| Vijeće Europske unije |
| --- |
| Glavno tajništvo |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Vijeće Europske unije

Glavno tajništvo

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-pošta: sanctions@consilium.europa.eu

Dotična osoba upućuje se i na mogućnost osporavanja odluke Vijeća pred Općim sudom Europske unije u skladu s uvjetima iz članka 275. drugog stavka i članka 263. četvrtog i šestog stavka Ugovora o funkcioniranju Europske unije.

---

(1)  SL L 352, 24.12.2013., str. 51.

(2)  SL L 266 I, 13.8.2020., str. 4.

(3)  SL L 70, 11.3.2014., str. 1.

(4)  SL L 266 I, 13.8.2020., str. 1.

---

| 13.8.2020 | HR | Službeni list Europske unije | CI 265/3 |
| --- | --- | --- | --- |

13.8.2020

HR

Službeni list Europske unije

CI 265/3

---

Obavijest namijenjena ispitanicima na koje se primjenjuju mjere ograničavanja iz Odluke Vijeća 2013/798/ZVSP i Uredbe Vijeća (EU) br. 224/2014 o mjerama ograničavanja s obzirom na stanje u Srednjoafričkoj Republici

(2020/C 265 I/02)

Ispitanici se upućuju na sljedeće informacije u skladu s člankom 16. Uredbe (EU) 2018/1725 Europskog parlamenta i Vijeća (1).

Pravnu osnovu za taj postupak obrade čine Odluka Vijeća 2013/798/ZVSP (2), kako je provedena Provedbenom odlukom Vijeća (ZVSP) 2020/1195 (3), i Uredba Vijeća (EU) br. 224/2014 (4), kako je provedena Provedbenom uredbom Vijeća (EU) 2020/1194 (5).

Voditelj tog postupka obrade jest Vijeće Europske unije koje zastupa glavni direktor RELEX-a (vanjski odnosi) Glavnog tajništva Vijeća, a služba zadužena za postupak obrade jest RELEX.1.C, s kojom se može stupiti u kontakt na adresi:

| Vijeće Europske unije |
| --- |
| Glavno tajništvo |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Vijeće Europske unije

Glavno tajništvo

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-pošta: sanctions@consilium.europa.eu

Svrha postupka obrade jest uspostava i ažuriranje popisa osoba na koje se primjenjuju mjere ograničavanja u skladu s Odlukom 2013/798/ZVSP, kako je provedena Provedbenom odlukom (ZVSP) 2020/1195, i Uredba (EU) br. 224/2014, kako je provedena Provedbenom uredbom (EU) 2020/1194.

Ispitanici su fizičke osobe koje ispunjavaju kriterije za uvrštenje na popis koji su utvrđeni u Odluci 2013/798/ZVSP i Uredbi (EU) br. 224/2014.

Prikupljeni osobni podaci obuhvaćaju podatke potrebne za ispravno utvrđivanje identiteta dotične osobe, obrazloženje i ostale povezane podatke.

U slučaju da se to smatra potrebnim, prikupljeni osobni podaci mogu se razmjenjivati s Europskom službom za vanjsko djelovanje i Komisijom.

Ne dovodeći u pitanje ograničenja na temelju članka 25. Uredbe (EU) 2018/1725, ostvarivanje prava ispitanika, kao što su pravo na pristup i pravo na ispravak ili podnošenje prigovora, bit će uređeno u skladu s Uredbom (EU) 2018/1725.

Osobni podaci ostat će pohranjeni pet godina od trenutka brisanja ispitanika s popisa osoba na koje se primjenjuju mjere ograničavanja ili od trenutka kada mjere ograničavanja prestanu biti važeće ili za vrijeme trajanja sudskih postupaka, u slučaju da su pokrenuti.

Ne dovodeći u pitanje bilo koji pravni lijek u sudskom, upravnom ili izvansudskom postupku, ispitanici imaju pravo podnijeti pritužbu Europskom nadzorniku za zaštitu podataka u skladu s Uredbom (EU) 2018/1725 (edps@edps.europa.eu).

---

(1)  SL L 295, 21.11.2018., str. 39.

(2)  SL L 352, 24.12.2013., str. 51.

(3)  SL L 266 I, 13.8.2020., str. 4.

(4)  SL L 70, 11.3.2014., str. 1.

(5)  SL L 266 I, 13.8.2020., str. 1.

---